**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 29 aprilie 2024**

Ca urmare a solicitării de emitere a acordului de mediu adresată de COMUNA ILVA MARE, cu sediul în localitatea Ilva Mare, str. Principală, nr. 243, comuna Ilva Mare, județul Bistrița-Năsăud, pentru proiectul:Capacități de producere energie din surse regenerabile de energie pentru consum propriu în comuna Ilva Mare, județul Bistriţa-Năsăud,propus a fiamplasat în localitatea Ilva Mare, intravilan, CF 100187, comuna Ilva Mare, județul Bistriţa-Năsăud,înregistrată la Agenţia pentru Protecţia Mediului Bistriţa-Năsăud cu nr. 13552/06.11.2023, ultima completare cu nr. 5756/29.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 24.04.2024, **că proiectul**: Capacități de producere energie din surse regenerabile de energie pentru consum propriu în comuna Ilva Mare, județul Bistriţa-Năsăud,propus a fiamplasat în localitatea Ilva Mare, intravilan, CF 100187, comuna Ilva Mare, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

Proiectul **intră sub incidenţa Legii nr. 292*/*2018** privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 3, lit. a) instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa 1.

Proiectul propus **nu intră sub incidența art. 28** din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

Proiectul propus **nu intră sub incidența art. 48 și 54** din Legea apelor nr. 107/1996, cu modificările și completările ulterioare.

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare, definitivată în cadrul ședinței C.A.T. şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018, nu rezultă un impact semnificativ asupra mediului al proiectului propus.

Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei Comunei Ilva Mare, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat până la această etapă de procedură.

**1. Caracteristicile proiectului:**

**a)** **dimensiunea și concepția întregului proiect**:

*- prin proiect se propune instalarea unei centrale fotovoltaice cu capacitatea de 155,8 kW, prin instalarea unui număr de 380 de panouri fotovoltaice cu puterea instalată de 410 W și a trei invertoare trifazate;*

*- gama de putere generată va fi de la 250 V la 600 V;*

*- energia produsă – 177,09 MWh/an;*

*- parcul fotovoltaic constă din structuri metalice încastrate în pământ prin baterea cu soneta, organizate pe rânduri cu o proiecție la sol de circa 4 m și distanța dintre rânduri de circa 5 m; pe structura metalică se montează panouri fotovoltaice cu aria de circa 2 m2 și o greutate de circa 16-23 kg; tot pe structurile metalice se montează și invertoarele trifazate;*

*- parcul fotovoltaic mai cuprinde: rețele electrice subterane și pozate pe structură în curent continuu, de la panouri până la invertoare, rețele electrice subterane în curent alternativ, de la panouri până la tabloul electric general și până la postul de transformare, container pentru echipamentele de monitorizare și control și tabloul electric general, post de transformare în anvelopă de beton PTAB, gard de împrejmuire, stâlpi de iluminat perimetral;*

*- suprafața amplasamentului este de 6557 m2, iar suprafața ocupată de panouri este de 743 m2;*

*- suprafața ocupată de echipamente este de 15,00 m2;*

*- proiecția la sol transversală a panourilor fotovoltaice este de 3,50 m;*

*- după montarea instalației se va realiza legătura la rețeaua națională de energie electrică;*

*- spațiile rămase libere vor fi amenajate ca zone verzi;*

**b)cumularea cu alte proiecte existente si/sau aprobate:** *proiectul nu are efect cumulativ cu alte proiecte;*

**c)utilizarea resurselor naturale, in special a solului, a terenurilor, a apei si a biodiversitatii*:***

*- în perioada de execuție se utilizează pământ, nisip, balast; resursele naturale vor fi folosite în cantități limitate și vor fi preluate de la societăți autorizate;*

*- resursa naturală care va fi folosită pe perioada de funcționare a centralei electrice fotovoltaice este energia solară.*

*Utilități:*

*- nu vor fi necesare surse de apă; având în vedere tehnologia pentru panouri solare, nu este necesară apă pentru spălarea acestora; necesarul de apă pentru nevoile personalului vor fi asigurate în recipiente de tip PET;*

***d)*** **cantitatea si tipurile de deșeuri generate/gestionate**:

*- în perioada de realizare deșeurile rezultate se încadrează la categoria nr. 17 „Deșeuri din construcții și demolări”:*

*- 17 02  - lemn, sticlă și materiale plastice;*

*- 17 05 04 - pământ și pietre, altele decât cele specificate la 17 05 03;*

*- 17 04 - metale (inclusiv aliajele lor);*

*- cantitatea de deșeuri estimată pentru această categorie: 200 kg/săptămână;*

*- în perioada de operare nu vor fi generate deșeuri;*

*- se vor respecta prevederile Ordonanţei de Urgenţă nr. 92 din 19 august 2021 privind regimul deşeurilor, modificată, completată şi aprobată prin Legea nr. 17/2023;*

*- se va ține evidența gestiunii tuturor deșeurilor generate, conform prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările și completările ulterioare;*

**e) emisiile poluante, inclusiv zgomotul şi alte surse de disconfort:***rezultă numai la faza de execuție a proiectului și se datorează montării panourilor fotovoltaice cu ajutorul utilajelor; este posibilă dispersia particulelor sub formă de praf și producerea de zgomot;*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *la implementarea proiectului nu se utilizează substanţe periculoase și tehnologii care pot să inducă risc de accidente.*

**g) riscurile pentru sănătatea umană (de ex., din cauza contaminării apei sau a poluării atmosferice):** *proiectul se implementează în intravilanul localității Ilva Mare, nu prezintă risc pentru sănătatea umană.*

**2. Amplasarea proiectelor:**

***2.1******utilizarea actuală şi aprobată a terenurilor:*** *conform Certificatului de Urbanism nr. 16/03.11.2023, eliberat de Primăria Comunei Ilva Mare, valabil 2 ani, terenul este situat în intravilanul comunei Ilva Mare, aparținând domeniului public al comunei, CF 100187, având categoria de folosință fânațe și arabil;*

2.2 *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:**resursele naturale sunt disponibile în zonă;*

**2.3** **capacitatea de absorbţie a mediului natural, acordându-se o atenţie specială următoarelor zone:**

*a)* zone umede, zone riverane, guri ale râurilor – *proiectul este amplasat pe malul râului Ilva;*

*b)* zone costiere şi mediul marin – *proiectul nu este amplasat în zonă costieră sau mediu marin;*

*c)* zonele montane şi forestiere *– proiectul nu se află amplasat în zonă montană sau forestieră;*

*d)* arii naturale protejate de interes naţional, comunitar, internaţional – *proiectul nu este amplasat în arie naturală protejată de interes național, comunitar, internațional;*

e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – *proiectul nu este amplasat în niciuna din zonele de mai sus*;

f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – *proiectul nu este amplasat într-o astfel de zonă;*

*g)* zonele cu o densitate mare a populației– *proiectul nu este amplasat în zonă dens populată;*

*h)* peisaje şi situri importante din punct de vedere istoric, cultural sau arheologic – *proiectul nu este amplasat în zone cu peisaje și situri importante din punct de vedere istoric, cultural și arheologic.*

**3.Tipurile şi caracteristicile impactului potenţial:**

**3.**1. **importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată*:***

*- impactul este local, cu durată limitată, numai în zona frontului de lucru; prin implementarea proiectului nu se vor schimba funcţiunea zonelor învecinate sau activităţile ce se desfăşoară în vecinătatea amplasamentului;*

**3.2. natura impactului*:***

*- pe perioada de derulare a proiectului va exista un impact redus, pe termen scurt,**în ceea ce priveşte zgomotul, doar la nivelul amplasamentului; de asemenea, vor exista emisii temporare - impact temporar,**asupra atmosferei, de la utilajele ce vor fi folosite pentru realizarea obiectivului;*

*- în perioada de operare, nu există echipamente generatoare de zgomot;*

*- realizarea proiectului va avea un impact pozitiv de**lungă durată, prin producerea de energie electrică din surse regenerabile (energie verde cu emisii zero de CO****2)****,**evitându-se producerea de emisii de CO2 prin arderea combustibililor tradiționali;*

**3.3*.* natura transfrontalieră a impactului*:*** *proiectul nu este amplasat în apropierea zonei de frontieră;*

**3.4. intensitatea şi complexitatea impactului*:*** *impactul va fi redus, se va manifesta doar pe perioada realizării proiectului asupra factorului de mediu aer (emisii de la mijloacele de transport);*

**3.5. probabilitatea impactului*:*** *în timpul realizării proiectului și funcţionării obiectivului probabilitatea impactului va fi redusă;*

**3.6. debutul, durata, frecvenţa şi reversibilitatea preconizate ale impactului:**

*- perioada de execuţie a proiectului va fi relativ redusă (maxim doi ani de la obținerea autorizației de construire), iar poluanţii se vor manifesta pe tronsoane ale lucrărilor, pe perioade reduse de timp; pe măsura realizării lucrărilor calitatea factorilor de mediu eventual afectaţi va reveni la parametrii iniţiali;*

*- randamentul panourilor fotovoltaice este de 20 % iar durata de viață peste 25 ani;*

**3.7. cumularea impactului cu impactul altor proiecte existente şi/sau aprobate*:*** *proiectul nu are efect cumulativ cu alte proiecte existente și/sau aprobate;*

**3.8. posibilitatea de reducere efectivă a impactului*:***

*- la terminarea lucrărilor terenul înconjurător care a fost folosit sau afectat într-un fel sau altul, va fi curăţat, eliberat de materiale şi resturi de materiale, nivelat şi adus la starea de dinaintea începerii lucrărilor;*

*- se vor lua măsuri de evitare a poluării produsă de scurgeri accidentale de combustibili, lubrifianţi, provenite de la mijloacele de transport şi alte utilaje ce ar putea contamina solul în perioada de execuţie a lucrării.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

*- proiectul propus* ***nu intră sub incidența art. 28*** *din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

*- proiectul propus* ***nu******intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

**Condiţii de realizare a proiectului**:

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*8. În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea si/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natura, în oricare dintre stadiile ciclului lor biologic.*

*9. La execuția lucrărilor se vor respecta întocmai cele menționate în memoriul de prezentare (date, parametrii), justificare a prezentei decizii.*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU,

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Cornelia Vrăsmaş geograf Alina Mureșan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |